Arranca el nou programa de tallers d'apoderament ‘Dones aliades de l'Eliana’
30 de maig de 2025

• Els 6 tallers es desenvoluparan des de juny fins a desembre de 2025.

Des de la Regidoria de Polítiques d'igualtat de l'Ajuntament de l'Eliana, en col·laboració amb el Consell de les Dones, s'impulsa aquest programa amb l'objectiu de facilitar a les dones de l'Eliana un espai segur per a fomentar la seua participació col·lectiva i promoure el seu empoderament individual i social.

El contingut dels tallers abasta des del teatre participatiu, l'autoconeixement a través de la fotografia, el moviment creatiu, la dansa valenciana i la formació en competències digitals.

Aquests tallers, previstos en el I Pla d'Igualtat Municipal de l'Eliana 2022-2026, van dirigits a dones empadronades a l'Eliana. Les places són limitades i es donarà prioritat a dones en situació de vulnerabilitat social.

Els 6 tallers es desenvoluparan des de juny fins a desembre de 2025, a la Sala Almudena Grandes del Centre Sociocultural de l'Eliana en horari de 18.00 a 20.00 hores. Tots els tallers compten amb servei de Kanguroteca per a menors de 3 a 12 anys.

El termini d'inscripció per al primer taller que es farà el pròxim 16 de juny ‘Teatre participatiu dirigit a dones’, s'obrirà el 2 de juny i acabarà el 13 de juny. La inscripció es realitzarà a través del següent formulari o a través del correu igualtat@leliana.es. Per a qualsevol dubte, poden posar-se en contacte amb la unitat d'Igualtat, telèfon 96 275 80 30 extensió 507.

Per a Marta Andrés, regidora d'Igualtat, “l'empoderament de les dones implica que participen plenament en tots els sectors per a establir societats més estables i justes, aconseguir els objectius de desenvolupament, sostenibilitat i drets humans i millorar la qualitat de vida”.